**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՈՍՏԻԿԱՆՈՒԹՅԱՆ ԶՈՐՔԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈԻ ՄԱՍԻՆ**

**Հոդված 1.** «Ոստիկանության զորքերի մասին» 1997 թվականի նոյեմբերի 17-ի ՀՕ-163 օրենքի (այսուհետ՝ Օրենք) 2-րդ հոդվածի 1-ին մասում «Ոստիկանության ենթակայության տակ գտնվող հիմնարկ է» բառերը փոխարինել «Ոստիկանության կառուցվածքային ստորաբաժանում է» բառերով։

**Հոդված 2.** Օրենքի 3-րդ հոդվածը՝

1. 1-ին մասի 1-ին կետում «ապահովմանը» բառից հետո լրացնել «, այդ թվում՝ իրավախախտումների նախականխմանը, կանխմանը և խափանմանը» բառերը.
2. 1-ին մասի 3-րդ կետում «դրության» բառից հետո լրացնել «, ինչպես նաև կարանտինի» բառերը։

**Հոդված 3.** Օրենքի ամբողջ տեքստում, բացառությամբ 10-րդ հոդվածի և 20-րդ հոդվածի 2-րդ մասի, «Ոստիկանության պետ» բառերը և համապատասխան հոլովաձևերը փոխարինել «ներքին գործերի լիազոր մարմնի ղեկավար» բառերով և համապատասխան հոլովաձևերով։

**Հոդված 4.** Օրենքի 8-րդ հոդվածի 3-րդ մասը՝

1. «պետական» բառերից հետո լրացնել «կառավարման» բառը.
2. «Հայաստանի Հանրապետության» բառերը հանել։

**Հոդված 5.** Օրենքի 13-րդ հոդվածը՝

1. 2-րդ մասում «վարչապետը» բառը փոխարինել «ներքին գործերի լիազոր մարմնի ղեկավարը» բառերով.
2. լրացնել հետևյալ բովանդակությամբ 3-րդ մաս.

«3. Ներքին գործերի լիազոր մարմինը մշակում և իրականացնում է ոստիկանության զորքերի վերաբերյալ պետական քաղաքականությունը՝ Հայաստանի Հանրապետության պաշտպանությանն առնչվող հարցերում համաձայնեցնելով պաշտպանության բնագավառում պետական կառավարման լիազոր մարմնի հետ։»։

**Հոդված 6.** Օրենքի 14-րդ հոդվածի 1-ին մասի 4-րդ կետում «դրության» բառից հետո լրացնել «, ինչպես նաև կարանտինի» բառերը։

**Հոդված 7.** Օրենքի 15-րդ հոդվածի 1-ին մասում լրացնել հետևյալ բովանդակությամբ 3.1-ին կետ.

«3.1) ներքին գործերի լիազոր մարմնի ղեկավարի հրամանով սահմանված դեպքերում կազմելու վարչական իրավախախտումների վերաբերյալ արձանագրություններ, իրականացնելու վարչական իրավախախտումների վերաբերյալ գործերի վարույթ, ինչպես նաև կատարելու վարչական ձերբակալում.»:

**Հոդված 8.** Օրենքի 21-րդ հոդվածի 3-րդ մասում «Ոստիկանության պետի կամ ոստիկանության զորքերի հրամանատարի թույլտվությամբ» բառերը փոխարինել «Ոստիկանապետի թույլտվությամբ՝ ներքին գործերի լիազոր մարմնի ղեկավարի հետ համաձայնեցմամբ» բառերով։

**Հոդված 9.** Օրենքի 27-րդ հոդվածի 1-ին մասում «Ոստիկանության ներկայացմամբ» բառերը փոխարինել «ներքին գործերի լիազոր մարմնի ներկայացմամբ» բառերով։

**Հոդված 10.** Օրենքի 28-րդ հոդվածի 1-ին մասում «Հայաստանի Հանրապետության պաշտպանության նախարարությունը» բառերը փոխարինել «պաշտպանության բնագավառում պետական կառավարման լիազոր մարմինը» բառերով։

**Հոդված 11. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից:
2. Սույն օրենքն ուժի մեջ մտնելուց հետո Օրենքի հիման վրա ընդունված իրավական ակտերը շարունակում են գործել մինչև նոր ակտերի ընդունումը։